5.9,2012 Den Europæiske Unions Tidende L 239/3 AFGØRELSER KOMMISSIONENS AFGØRELSE af 3. september 2012 om ændring af beslutning 2000/96/EF for så vidt angår flåtbåren hjernebetændelse og kategorien af vektorbårne overførbare sygdomme (meddelt under nummer C(2012) 3241) (EØS-relevant tekst) (2012/492/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets beslutning nr. 2119/98/EF af 24. september 1998 om oprettelse af et net til epidemiologisk overvågning af og kontrol med overførbare sygdomme i Fællesskabet (!), særlig artikel 3, litra a), og ud fra følgende betragtninger: (1), Kommissionens beslutning 2000/96/EF af 22. december 1999 om, hvilke overførbare sygdomme EF-nettet gradvis skal dække i henhold til Europa-Parlamentets og Rådets beslutning nr. 2119/98/EF (?) indeholder en liste over bestemte overførbare sygdomme, der skal dækkes af den epidemiologiske overvågning under EF-nettet, der blev oprettet ved beslutning nr. 2119/98/EF. (2) — Vektorbårne sygdomme er nævnt specifikt i bilaget til beslutning nr. 2119/98/EF som en kategori af overfør- bare sygdomme, der skal udvælges for at opnå ensartede oplysninger til indberetning. (3) — Flåtbåren hjernebetændelse (TBE) er en flåtbåren sygdom hos mennesker, der forårsager langvarige neurologiske handicaps og medfører døden i op mod 1,4 % af tilfæl- dene. Sygdommen kan forebygges med vaccination, og i de senere år er den forekommet stadig hyppigere og har spredt sig til nye geografiske områder i Europa. Dette har formentlig forskellige årsager, bl.a. klimaforandringer og ændring af flåtens levesteder. ()) EFT L 268 af 3.10.1998, s. 1. (?) EFT L 28 af 3.2.2000, s. 50. (4) — TBE opfylder derfor kriterierne i bilag II til beslutning 2000/96/EF for udvælgelse af overførbare sygdomme, som den epidemiologiske overvågning skal dække inden for EF-nettet, der blev oprettet ved beslutning nr. 2119/98/EF, og sygdommen bør optages på listen over overførbare sygdomme, som den epidemiologiske over- vågning skal dække, i bilag I til beslutning 2000/96/EF. (5) — Foranstaltningerne i denne afgørelse er i overensstem- melse med udtalelse fra det udvalg, der er nedsat i henhold til beslutning nr. 2119/98/EF — VEDTAGET DENNE AFGØRELSE: Artikel 1 Bilag I til beslutning 2000/96/EF ændres som angivet i bilaget til denne afgørelse. Artikel 2 Denne afgørelse er rettet til medlemsstaterne. Udfærdiget i Bruxelles, den 3. september 2012. På Kommissionens vegne John DALLI Medlem af Kommissionen